Document ID: /roh_data/filtered/fineweb-2-filterrobots_roh.jsonl.gz/60866

Las curlistas svizras n’èn vinavant betg da franar al campiunadi mundial en il Canada ed han la schanza da gudagnar lur terz titel da campiunessas mundialas: En il mezfinal ha l’equipa enturn il skip Silvana Tirinzoni batti la Svezia cun 7 a 5 – ed uschia gudagnà la 13avla partida en seria.
Final cunter Corea dal Sid
En il final frunta la Svizra sin la Corea dal Sid ch’ha battì la squadra ospitanta dal Canada. SRF 2 emetta il final live questa notg a partir da l’ina.